CELEX: 62021CN0517
Language: sk
Date: 2021-08-20 00:00:00
Title: Vec C-517/21: Návrh na začatie prejudiciálneho konania, ktorý podal Landesgericht Korneuburg (Rakúsko) 20. augusta 2021 – Laudamotion GmbH/TG, QN, AirHelp Germany GmbH

22.11.2021   
            
            
               SK
            
            
               Úradný vestník Európskej únie
            
            
               C 471/27
            
         
      Návrh na začatie prejudiciálneho konania, ktorý podal Landesgericht Korneuburg (Rakúsko) 20. augusta 2021 – Laudamotion GmbH/TG, QN, AirHelp Germany GmbH
      (Vec C-517/21)
      (2021/C 471/34)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesgericht Korneuburg
      
         Účastníci konania pred vnútroštátnym súdom
      
      
         Žalovaná: Laudamotion GmbH
      
         Žalobcovia: TG, QN, AirHelp Germany GmbH
      
         Prejudiciálne otázky
      
      
                  1.
               
               
                  Má sa článok 3 ods. 2 písm. a) nariadenia (ES) č. 261/2004 (1) vykladať v tom zmysle, že nariadenie platí pre cestujúceho, ktorý sa online zaregistruje pred odletom, avšak v čase uvedenom v tomto ustanovení sa nedostaví k odbavovaciemu pultu?
               
            
                  2.
               
               
                  Má sa článok 5 v spojení s článkom 7 nariadenia č. 261/2004 pri zohľadnení rozsudku Sturgeon a i. (2) vykladať v tom zmysle, že cestujúci – ak sa prevádzkujúci letecký dopravca nemôže oslobodiť od povinnosti v zmysle článku 5 ods. 3 tohto nariadenia – má nárok na náhradu, keď
                  
                              —
                           
                           
                              let v cieľovom mieste vykazuje meškanie najmenej tri hodiny,
                           
                        
                              —
                           
                           
                              už pred nástupom na palubu lietadla bolo zjavné, že tento let dorazí na svoje cieľové miesto s meškaním najmenej tri hodiny, a
                           
                        
                              —
                           
                           
                              cestujúci sa nedostaví na nástup na palubu tohto letu?
                           
                        V prípade kladnej odpovede na druhú otázku:
               
            
                  3.
               
               
                  Platí to aj v prípade, keď si cestujúci bez spolupráce prevádzkujúceho leteckého dopravcu rezervuje alternatívne letecké spojenie, ktorým dorazí na iné letisko, ktoré obsluhuje to isté mesto, resp. ten istý región (článok 8 ods. 3 nariadenia č. 261/2004) ako jeho pôvodne rezervovaný let, s iba zanedbateľným oneskorením oproti času, kedy by dorazil na cieľové miesto podľa plánu pôvodne rezervovaného letu?
                  V prípade kladnej odpovede na druhú otázku:
               
            
                  4.
               
               
                  Platí to aj v prípade, keď prevádzkujúci letecký dopravca cestujúceho na jeho žiadosť preradil na alternatívne letecké spojenie, ktorým cestujúci na svoje cieľové miesto dorazí síce skôr ako oneskoreným pôvodne rezervovaným letom, predsa však neskôr, než by naň dorazil podľa plánu pôvodne rezervovaného letu (pričom samotný let, na ktorý bol cestujúci preradený, nevykazuje „veľké meškanie“)?
               
            
         (1)  Nariadenie Európskeho parlamentu a Rady z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, 2004, s. 1; Mim. vyd. 07/008, s. 10).
      
         (2)  Rozsudok z 19. novembra 2009, C-402/07 a C-432/07, EU:C:2009:716.